L 71/6
SL
Uradni list Evropske unije
9.3.2023
(14)
Poleg tega podobne stopnje kislosti ne bi povzročale zmede med proizvodoma „Aceto Balsamico di Modena“ (ZGO) in „Aceto Balsamico Tradizionale di Modena“ (ZOP) niti vodile do navajanja slednjega.
Čeprav si proizvodi z obema oznakama delijo določene značilnosti, kot je stopnja kislosti, so izdelani iz različnih surovin in po različnih proizvodnih metodah ter tako ostajajo različni.
(15)
Nazadnje proizvod „Aceto Balsamico di Modena“ (ZGO) ni opredeljen kot vinski kis in zato zanj ne veljajo pravila za vinski kis, zlasti glede najnižje vsebnosti kislin.
(16)
V zvezi z ugovori zaradi razširitve nabora velikosti steklenic ni mogoče šteti, da sprememba uvaja kakršne koli omejitve za gospodarske subjekte, vključene v pakiranje proizvoda „Aceto Balsamico di Modena“.
Nasprotno se dodatne zmogljivosti posod, kot so 0,100 l, 0,150 l, 0,200 l ali 1,5 l, lahko štejejo za liberalizacijo pogojev za polnjenje.
Morebitni učinek povečane konkurence, ki bi lahko bila posledica trženja proizvoda „Aceto Balsamico di Modena“ v širšem naboru velikosti steklenic, bi bil v skladu s temeljnimi načeli politike konkurence EU in se ne bi smel šteti za škodljiv za ugled proizvoda „Aceto Balsamico di Modena“ (ZGO).
(17)
Namen določitve značilnosti posod s prostornino pod 0,250 litra, vključenih v oddelek 3.5 enotnega dokumenta, je zagotoviti minimalni standard enotnosti med steklenicami, v katerih se bo proizvod prodajal.
To pravilo o pakiranju ni vključeno v opis proizvoda niti ne pojasnjuje natančneje specifičnosti proizvoda v oddelku enotnega dokumenta, namenjenem povezavi, zato ga ni mogoče šteti za bistveno značilnost predstavitve proizvoda.
Ker so te zahteve določene le za nove posode s prostornino pod 0,250 litra, ki pred to spremembo niso bile dovoljene, sprememba, ki se ji nasprotuje, ne bo negativno vplivala na že izvedene naložbe polnilcev proizvoda „Aceto Balsamico di Modena“ v posode, zato ti ne bodo utrpeli gospodarske izgube.
(18)
Informacije o izvajalcu nadzora niso navedene neposredno v enotnem dokumentu, saj se tam v skladu s Prilogo I k Izvedbeni uredbi Komisije (EU) št.
668/2014 (5) ne zahtevajo.
So pa bile te informacije vključene v specifikacijo proizvoda, kot je določeno v členu 7(1), točka (g), Uredbe (EU) št.
1151/2012.
(19)
Kar se tiče ugovorov vložnikov ugovorov glede zahtevane skladnosti s parametri izotopskih razmerij, so bili ti parametri uvedeni za boljše odkrivanje morebitnega ponarejanja vinskega kisa in izboljšanje nadzornega sistema za proizvod „Aceto Balsamico di Modena“.
Preverjanje izotopskih razmerij se v vsakem primeru opravi v fazi proizvodnje in tako vpliva le na proizvajalce proizvoda „Aceto Balsamico di Modena“.
(20)
Spremembo specifikacije proizvoda, objavljeno v Uradnem listu Evropske unije v zvezi z imenom „Aceto Balsamico di Modena“ (ZGO), bi bilo zato treba odobriti.
(21)
Ukrepi iz te uredbe so v skladu z mnenjem Odbora za politiko kakovosti kmetijskih proizvodov –
SPREJELA NASLEDNJO UREDBO:
Člen 1
Sprememba specifikacije proizvoda, objavljena v Uradnem listu Evropske unije v zvezi z imenom „Aceto Balsamico di Modena“ (ZGO), se odobri.
(5) Izvedbena uredba Komisije (EU) št.
668/2014 z dne 13. junija 2014 o pravilih za uporabo Uredbe (EU) št.
1151/2012 Evropskega parlamenta in Sveta o shemah kakovosti kmetijskih proizvodov in živil (UL L 179, 19.6.2014, str. 36).